Peter Flinckenbergin (s. 1971) juuret ovat dokumenttikuvauksessa. Nuorena hän matkusteli perheensä mukana paljon. Yhdelle reissulle Jamalin niemimaalle 1990-luvun alussa hän lainasi videokameran.
"Neuvostoliitto oli juuri sortunut ja rajat auenneet. Juuri kukaan länsimainen ei ollut käynyt siellä. Kuvani maisemista olivat niin ainutlaatuisia, että ne menivät telkkariin Suomen ohella Italiassa ja Hollannissa", Flinckenberg muistelee.